Diari Oficial de la Generalitat Valenciana


Sumari del DOGV 9847, del 13-05-2024 (2024/4173)

Extracte de Resolució de 30 d'abril de 2024, del director general de Labora Servei Valencià d'Ocupació i Formació, per la qual es convoquen les subvencions públiques destinades a la creació o el manteniment de les unitats de suport a l'activitat professional en centres especials d'ocupació, com a mesura de foment de l'ocupació per a la inserció de persones amb discapacitat per a l'exercici 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9847

Data del DOGV
:   13-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4173


Data del document
:   30-04-2024

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * Labora, Servici Valencià d'Ocupació i Formació

Extracte de Resolució de 30 d'abril de 2024, del director general de Labora Servei Valencià d'Ocupació i Formació, per la qual es convoquen les subvencions públiques destinades a la creació o el manteniment de les unitats de suport a l'activitat professional en centres especials d'ocupació, com a mesura de foment de l'ocupació per a la inserció de persones amb discapacitat per a l'exercici 2024. [2024/4173]  
  
BDNS (identif.): 753536.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions: (https://www.infosubvenciones.es/bdnstrans/GE/es/convocatoria/753536)  
  
Primer. Entitats beneficiàries  
Podran ser entitats beneficiàries de les ajudes convocades mitjançant la present resolució, els centres especials d'ocupació inscrits en el registre de CEO de la Comunitat Valenciana, que desenvolupen la seua activitat en la Comunitat Valenciana i que complisquen amb els requisits establits en l'ordre per la qual s'establixen les bases reguladores i en la normativa aplicable.  
  
Segon. Objete  
Esta convocatòria té per objectiu promoure i facilitar la inserció laboral de persones amb discapacitat, en l'àmbit de la Comunitat Valenciana, mitjançant la creació o el manteniment de les unitats de suport a l'activitat professional en CEO, d'acord amb el que s'establix en la normativa aplicable segons el que es disposa en la disposició addicional primera de l'ordre per la qual s'establixen les bases reguladores, i resulten subvencionables en 2024 les contractacions, les pròrrogues, les transformacions de contractes temporals en indefinits i/o les ampliacions de jornada del personal amb discapacitat que presenten més dificultats d'accés al mercat de treball, produïdes amb anterioritat a la data de publicació en el DOGV de la present resolució de convocatòria.  
  
  
Tercer. Bases reguladores  
Ordre 5/2024, de 16 de març, de la Conselleria d'Educació, Universitats i Ocupació, per la qual s'establixen les bases reguladores per a la concessió de subvencions públiques destinades a la creació o el manteniment de les unitats de suport a l'activitat professional en centres especials d'ocupació, com a mesura de foment de l'ocupació per a la inserció de persones amb discapacitat (DOGV 9817, 27.03.2024).  
  
Quart. Quantia  
La quantia d'estes subvencions s'establix com a màxim en 1.440,00 € anuals per cada persona treballadora amb el tipus i grau de discapacitat indicats en el punt 1 de l'article 11, de l'ordre per la qual s'establixen les bases reguladores, contractada per temps indefinit, incloent-hi els contractes fixos discontinus, o mitjançant contracte temporal de duració igual o superior a sis mesos, segons la legislació vigent, i a jornada completa.  
Esta subvenció es reduirà de manera proporcional en funció de la jornada i de la duració dels contractes del personal amb discapacitat.  
  
La subvenció es destinaran a finançar els costos salarials i de la Seguretat Social corresponents a les nòmines de gener a desembre de l'exercici corresponent a cada convocatòria anual, incloent-hi dos pagues extraordinàries o el prorrateig d'estes, derivats de la contractació indefinida del personal integrant de les unitats de suport a l'activitat professional en els CEO, per al desenvolupament de les funcions descrites en el reial decret que les crea.  
  
  
  
Cinqué. Termini de presentació de sol·licituds  
Les sol·licituds d'ajudes hauran de presentar-se en el termini de 15 dies naturals a comptar des de l'endemà de la publicació de la present resolució de convocatòria en el DOGV.  
  
Sisé. Compatibilitat amb el Mercat Comú  
Les ajudes que regula l'ordre per la qual s'establixen les bases són compatibles amb el mercat comú, ja que es regixen pel Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat de funcionament de la Unió Europea, excepte els supòsits exclosos expressament pel reglament, entre els quals figuren les empreses en crisi o les que estiguen subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú, segons el que establix la disposició addicional segona de l'ordre per la qual s'aproven les bases reguladores.  
  
Este reglament ha sigut modificat pels reglaments següents: Reglament (UE) 2017/1084, de la Comissió, de 14 de juny de 2017 (DOUE L 156, de 20.06.2017), també modificat pel Reglament (UE) 2020/972, de la Comissió, de 2 de juliol de 2020 (DOUE L 215/3, de 07.07.2020); pel Reglament (UE) núm. 2021/1237, de la Comissió, de 23 de juliol de 2021 (DOUE L 270, de 29.07.2021), i pel Reglament (UE) 2023/1315, de la Comissió, de 23 de juny de 2023 (DUE L 167, de 30.06.2023), pel qual, entre altres modificacions, es prorroga la vigència del Reglament (UE) 651/2014 fins al 31.12.2026, havent sigut comunicades a la Comissió Europea que ha registrat esta comunicació amb el número d'assumpte SA, 113525.  
  
València, 30 d'abril de 2024.- El director general de Labora Servei Valencià d'Ocupació i Formació: Antonio Galvañ Diez.